Diari Oficial de la Generalitat Valenciana


Sumari del DOGV 7418, del 05-12-2014 (2014/11476)

Notificació de la sentència dictada en el procediment de divorci contenciós número 708/2014.
--------------------------------------------------------------------------------------------

### Dades del document

Número de DOGV
:   7418

Data del DOGV
:   05-12-2014

Secció del DOGV
:   IV. ADMINISTRACIÓ DE JUSTÍCIA

Número del document
:   2014/11139


Organisme emissor
:   Jutjat de Primera Instància Número 8 de València

Tipus de document
:   Edicte

Notificació de la sentència dictada en el procediment de divorci contenciós número 708/2014. [2014/11028]  
Juí: divorci contenciós 708/2014.  
Part demandant: María del Carmen Gálvez Guardiola.  
Part demandada: Shakhiran Karimov.  
Sobre: divorcis no consensuats.  
En el juí a què es fa referència s'ha dictat la resolució que té el text que, literalment, és com seguix:  
  
«Dispositiva  
Estime la demanda plantejada per María del Carmen Gálvez Guardiola, representada per la procuradora De Oca Ros, contra Shakhiran Karimov, declarat en rebel·lia, i declare dissolt, per causa de divorci, el matrimoni contret pels referits cònjuges, amb tots els efectes legals inherents a tal declaració, i les mesures definitives següents:  
  
1. S'atribuïx la guarda i custòdia del fill menor a la mare, María del Carmen Gálvez Guardiola.  
2. No pertoca fixar règim de visites en favor del pare, Shakhiran Karimov.  
3. S'atribuïx a María del Carmen Gálvez Guardiola, en companyia del fill menor sota la custòdia de la qual queda, l'ús i gaudi del que fou el domicili familiar i del parament de casa familiar existent en este.  
4. Shakhiran Karimov contribuirà com a prestació per aliments per al fill menor abonant a la mare, María del Carmen Gálvez Guardiola, en el compte bancari que esta designe, per mesos anticipats i dins dels cinc primers dies de cada mes, la quantitat mensual de 150 euros pel fill, la suma pecuniària de la qual serà anualment actualitzada en relació amb l'índex de preus al consum, junt amb la mitat dels gastos de caràcter extraordinari de la menor, els necessaris en tot cas i els convenients amb el consentiment de l'altre progenitor o autorització judicial.  
  
Es dissol el règim econòmic matrimonial.  
Tot això sense fer una especial condemna en les costes d'este procediment.  
I una vegada siga ferma esta resolució, remeteu-ne un testimoniatge al registre civil on conste inscrit el matrimoni, perquè l'anoten al marge.  
  
Així, esta és la meua sentència, que, de conformitat amb el que disposen els articles 265 i 266 de la Llei Orgànica del Poder Judicial, cal anotar en el llibre corresponent, la qual s'afegirà a les actuacions originals, i serà notificada a les parts, i se'ls fa saber que en contra podran interposar en este jutjat un recurs d'apel·lació, dins dels 20 dies següents a la seua notificació, i serà requisit necessari per a la seua admissió la consignació de la suma de 50 euros en el compte designat a este efecte, que pronuncie, mane i firme.  
Publicació. L'anterior sentència ha sigut llegida i publicada pel magistrat jutge que la dicta, en legal forma, i en el mateix dia de la seua data. En done fe».  
  
Atés que es desconeix el domicili o residència actuals de la part demandada, per Resolució de 6 de novembre de 2014, de conformitat amb el que disposen els articles 156.4 i 164 de la Llei 1/2000, d'Enjudiciament Civil, s'ha ordenat la publicació d'este edicte al tauler d'anuncis del jutjat, per a portar efecte la diligència de notificació a Shakhiran Karimov.  
  
València, 7 de novembre de 2014.- El secretari judicial: Rafael Roselló Sobrevela.